sbdu1.jpg [ 4.47 KiB | Viewed 3937 times ]
Users browsing this forum: gtm-joel, Nutbrook, originalshinkicker and 11 guests Teerpad verdwyn oornag | Maroela Media
Polisieowerhede van die Chinese kusdorpie Jiangsu is onlangs deur bekommerde inwoners na die Suqian-nedersetting in dié dorpie ontbied nadat ŉ stuk teerpad van 800 m lank en 3,5 m breed oornag verdwyn het.
Volgens die South China Morning Post kon inwoners nié uitpluis hoe ŉ yslike stuk teerpad letterlik oornag kon verdwyn nie.
Volgens die polisie het een getuie glo tydens die ondersoek aan die owerhede gesê dat hy een van die inwoners van die dorp, glo net geïdentifiseer as Zhu, die vorige aand met ŉ rommelvragmotor in die omgewing sien ry het.
Zhu het glo aan die getuie gesê dat hy nie werk het nie en al vir ŉ geruime tyd dink aan ŉ manier om geld te maak, en dat hy glo onlangs met ŉ “slim idee” vorendag gekom het.
Zhu het na bewering aan die getuie gesê: “Die pad word al vir ŉ geruime tyd nie gebruik nie, so ek het gedink om die pad net op te grawe en dan die stukke te verkoop.”
Die polisie het glo uiteindelik vasgestel dat Zhu wél ŉ masjien en verskeie vragmotors gehuur het om die pad deur die nag in stukke op te breek. Hy het bykans 500 ton beton aan ŉ besigheid verkoop teen $1, 60 (R19,40) per ton.
Zhu is volgens die South China Morning Post vir diefstal in hegtenis geneem.
Haha, ons kort nog hierdie storie oor S.A.
Hierdie storie maak nie sin nie. Die knaap het nie werk nie, maar gaan huur ‘n masjien en vragmotors, met watter geld? Hopelik ‘n kontrak geteken vir betaling. Tweedens, die dorpie word wakker die volgende dag en weet van niks. Het die trokke en masjiene dan geen geraas gemaak nie? En laastens, hy verkoop 500 ton en maak nie eens R10 000 nie. So hoeveel gaan hy uithê nadat hy almal en alles betaal het?
Dis niks. Die ANC in die Vrystaat en Mpumalanga laat baie langer stukke teerpaaie op n baie groter skaal verdwyn.
Dis nou letterlik die teerstrate oprol vir die nag.
sjoe dit is snaaks ………….